|  |  |  |
| --- | --- | --- |
|  | **РЕПУБЛИКА БЪЛГАРИЯ**  **Агенция за социално подпомагане** |  |

**ОБЯВЛЕНИЕ**

Агенция за социално подпомагане, гр. София, ул. ”Триадица” №2, на основание чл.10а от Закона на държавния служител, чл.14 от Наредбата за провеждане на конкурсите и подбора при мобилност на държавни служители и Заповед № РД01-1099/01.06.2020г.

**ОБЯВЯВА КОНКУРС:**

І. За длъжността **Началник на отдел** „Индивидуална оценка на хора с увреждания, социални услуги и социална закрила“, Дирекция „Социално подпомагане” – общ. Твърдица, обл. Сливен.

ІІ. Изисквания за заемане на длъжността Началник на отдел „Индивидуална оценка на хора с увреждания и социални услуги и социална закрила“:

1. Минимални:

* степен на образование – бакалавър
* професионален опит - 4 години и/или III младши ранг

2. Допълнителни:

* Управленска компетентност;
* Ориентация към резултати;
* Работа в екип;
* Комуникативна компетентност;
* Фокус към клиента (вътрешен/външен);
* Професионална компетентност;
* Дигитална компетентност.

ІІІ. Конкурсът ще се проведе чрез писмена разработка и интервю.

Писмената разработка ще бъде на следната тематика:

***“Ролята на Агенция за социално подпомагане при изпълнение на държавната политика в областта на хората с увреждания и социалната закрила”.***

ІV. Кандидатите подават писмено заявление за участие в конкурса (Приложение № 3 към чл. 17, ал. 2 НПКПМДСл). Към заявлението да се приложат следните документи:

1. Декларация от лицето, че:

a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

б) не е поставено под запрещение;

в) не е осъждано за умишлено престъпление от общ характер на лишаване от свобода;

г) не е лишено по съответен ред от правото да заема длъжността главен социален работник;

2. Копия от документи за придобитата образователно-квалификационна степен, допълнителна квалификация и правоспособност - ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

3. Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.).

V. Документите по т. ІV се подават в **14-дневен срок от датата на публикуване на конкурса**, както следва:

1. Лично или чрез пълномощник в деловодството на Агенцията за социално подпомагане, на адрес: гр. София, ул. ”Триадица” 2, служебен вход, Обединена приемна на МТСП, гише на АСП;

2. По електронен път на e-mail: ok@asp.government.bg, като в този случай заявлението за участие в конкурса и декларацията следва да бъдат подписани от кандидата с електронен подпис.

**Краен срок за подаване на документи до 17.30 часа на 15.06.2020 г.**

VI. Списъците или други съобщения във връзка с конкурса ще се обявяват на информационното табло на входа на Министерството на труда и социалната политика на ул. ”Триадица” №2 и на интернет страницата на агенцията [www.asp.government.bg](http://www.asp.government.bg).

VІІ. Кратко описание на длъжността началник на отдел „Индивидуална оценка на хора с увреждания, социални услуги и социална закрила“, съгласно длъжностната характеристика:

**Основна цел на длъжността**

Създаване на условия за практическото изпълнение и реализиране на държавната политика в областта на социалната закрила на най-уязвимите групи от населението, правата на хората с увреждания, социалните услуги в общността и специализираните институции.

Организиране, контролиране и ръководство на дейността на отдел „Индивидуална оценка на хора с увреждания, социални услуги и социална закрила“, чрез пряко възлагане на задачите и оказване на методическа помощ на подчинените длъжности в дирекцията

**Области на дейност**

Организиране, координиране и контрол на дейностите по изготвяне на индивидуални оценки на потребностите на хората с увреждания, предоставяне на финансова подкрепа на хората с увреждания, както и насочване за ползване на социални услуги, лична помощ или друг вид подкрепа съгласно потребностите, определени в индивидуалната им оценка, по отпускане на социални и семейни помощи, целеви помощи за отопление, помощи, определени в акт на Министерски съвет в случаите на бедствия, аварии и катастрофи, предоставяне на помощи на ветерани, военноинвалиди, определяне на потребностите на гражданите и насочването им за ползване на социални услуги в общността или в специализирани институции, съобразно действащото законодателство, здравно осигуряване на лица по реда на чл. 40, ал. 3 ,т. 5 и 9 от ЗЗО, социални доклади за здравноосигурени лица по ПМС №17/2007 г.

**Размер на основната заплата от 650 лв. до 2050 лв.**